SENA มอบเครื่องมือ-อุปกรณ์การแพทย์ มูลค่า 30 ลบ. ช่วยผู้ป่วยโควิด
SENA มอบเครื่องมือ-อุปกรณ์การแพทย์ มูลค่า 30 ลบ. ช่วยผู้ป่วยโควิด โดยมอบให้แก่ สถาบันการแพทย์จักรีนฤบดินทร์ คณะแพทยศาสตร์โรงพยาบาลรามาธิบดี มหาวิทยาลัยมหิดล
2 ธ.ค. 2564

ผศ.ดร.เกษรา ธัญลักษณ์ภาคย์ กรรมการผู้จัดการ บริษัท เสนาดีเวลลอปเม้นท์ จำกัด (มหาชน) หรือ SENA พร้อมด้วยคณะกรรมการมูลนิธิร่วมทางฝัน และตัวแทน เดินหน้าบริจาคเครื่องมือและอุปกรณ์ทางการแพทย์ที่จำเป็นในการดูแลและรักษาผู้ป่วยโควิด-19 รวมมูลค่า 30 ล้านบาท ประกอบด้วย เครื่องเอกซเรย์เคลื่อนที่แบบดิจิตอล จำนวน 2 เครื่อง และเครื่องวัดการไหลเวียนของเลือดออกจากหัวใจ (PICCO) จำนวน 5 เครื่อง เพื่อให้บุคลากรทางการแพทย์ปฏิบัติหน้าที่ได้อย่างคล่องตัวและมีประสิทธิภาพสูงสุด โดยมอบให้แก่ สถาบันการแพทย์จักรีนฤบดินทร์ คณะแพทยศาสตร์โรงพยาบาลรามาธิบดี มหาวิทยาลัยมหิดล โดยมี อ.นพ. ไพโรจน์ บุญคงชื่น ผู้อำนวยการโรงพยาบาลและบุคลากรทางแพทย์ เข้ารับมอบ ณ บริเวณโถงเฉลิมพระเกียรติ ชั้น 2 โรงพยาบาลรามาธิบดี มหาวิทยาลัยมหิดล